Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) No 1083/2006 на Съвета (ОВ L 347, 20.12.2013 г., стр. 320).
 (3) Делегиран регламент (ЕС) No 807/2014 на Комисията от 11 март 2014 г. за допълнение на Регламент (ЕС) No 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за въвеждане на преходни разпоредби (вж. страница 1 от настоящия брой на Официален вестник).
 ПРИЛОЖЕНИЕ I
 ЧАСТ 1
 Представяне на съдържанието на програмите за развитие на селските райони
 1. Наименование на програмата за развитие на селските райони (ПРСР)
 2. Държава членка или административен район
 а)
 Географски район, обхванат от програмата.
 б)
 Класификация на района.
 3. Предварителна оценка
 Не се прилага за национални програми, посветени на съвместни инструменти, изпълнявани от ЕИБ, които са посочени в член 28 от Регламент (ЕС) No 1303/2013
 а)
 Описание на процеса, включително графика на основните прояви и междинните доклади, свързани с ключовите етапи при реализирането на програмата за развитие на селските райони.
 б)
 Структурирана таблица, съдържаща препоръките от предварителната оценка и информация за начина, по който те са взети предвид.
 в)
 Пълният доклад от предварителната оценка (включително изискванията на стратегическата оценка за околната среда — СООС) се представя като приложение към програмата за развитие на селските райони.
 4. Анализ на силните и слабите страни, възможностите и заплахите (по-нататък наричан „SWOT анализ“) и установяване на потребностите
 Не се прилага за национални програми, посветени на съвместни инструменти, изпълнявани от ЕИБ, които са посочени в член 28 от Регламент (ЕС) No 1303/2013
 а)
 SWOT анализ, съдържащ следните специализирани раздели:
 i)
 изчерпателно описание на настоящото положение в програмния район въз основа на общите и специфичните за програмата показатели за контекста и друга качествена актуална информация;
 ii)
 силни страни, установени в програмния район;
 iii)
 слаби страни, установени в програмния район;
 iv)
 възможности, установени в програмния район;
 v)
 заплахи, установени в програмния район;
 vi)
 структурирана таблица, съдържаща данни за общите и специфичните за програмата показатели за контекста.
 б)
 Оценка на нуждите въз основа на данни от SWOT анализа за всеки от приоритетите на Съюза в областта на развитието на селските райони (по-надолу за краткост „приоритет“) и за всяка област с поставен акцент, както и за трите междусекторни цели (околна среда, включително специфичните нужди на зоните по „Натура 2000“, области по рамката за приоритетни действия (1), смекчаване на изменението на климата и адаптация, иновации).
 5. Описание на стратегията
 а)
 Обосновка на избора на потребностите, които ще бъдат включени в програмата за развитие на селските райони, както и обосновка на избора на цели, приоритети и области с поставен акцент въз основа на данните от SWOT анализа